
Kockázatviselési hajlandóság és a kriptovalutákba való befektetési hajlandóság közötti kapcsolat

Kulcsszavak: Kockázatvállalási hajlandóság;Kriptovaluta befektetések;Pszichológiai tényezők;Demográfiai befolyás;Pénzügyi tudatosság


A dolgozat célja annak vizsgálata, hogy a befektetők kockázatviselési hajlandósága milyen hatással van a kriptovalutákba történő befektetési döntéseikre. A kutatás központi kérdése az, hogy a kockázatvállalási szint befolyásolja-e a kriptovaluták iránti érdeklődést, és milyen pszichológiai és pénzügyi tényezők játszanak szerepet a befektetési döntések meghozatalában.
A kutatás során kérdőíves felmérést és interjút alkalmaztam, melyben a résztvevők befektetési szokásait és kockázatvállalási hajlandóságát vizsgáltam. Az adatok elemzésén túl, az MNB (Magyar Nemzeti Bank) szakembereivel készített interjúk során is érdekes válaszok születtek, amelyek betekintést nyújtottak a kriptovaluták piacának kockázatkezelési aspektusaiba, valamint a szabályozási és pénzügyi szempontokba. A kérdőív alapján statisztikai elemzéssel mértük a válaszadók kockázatvállalási hajlandóságának és kriptovaluta-befektetéseik közötti kapcsolatot. A regressziós elemzés segítségével azt is vizsgáltam, hogy milyen demográfiai és pénzügyi tényezők befolyásolják leginkább a kriptovalutákba történő befektetési döntéseket.
A kutatási eredmények azt mutatták, hogy a magas kockázatvállalási hajlandóságú befektetők nagyobb valószínűséggel fektetnek be kriptovalutákba. Például az alacsony kockázattűrésűek közül a kriptovalutákba befektetők aránya mindössze 8%, míg a nem befektetők aránya 28%. Ezzel szemben a magas kockázattűrésű csoportban a kriptovalutákat használók aránya kiemelkedően magas, elérve a 16%-ot, míg a nem befektetők mindössze 3%-ot képviselnek. Ez az eredmény egyértelműen alátámasztja, hogy a kockázatvállalási hajlandóság és a kriptovalutákba történő befektetés szorosan összefügg.
Összefoglalva, a kutatás eredményei arra utalnak, hogy a kriptovaluták volatilitása és a potenciálisan magas hozamok vonzzák a kockázatvállaló befektetőket, de a pénzügyi és technológiai ismeretek döntő szerepet játszanak abban, hogy kik döntenek ezek mellett a befektetési eszközök mellett.



